Filarmonica Banatul Timișoara

Festivalul Internațional „George Enescu” la Timișoara | Orchestra Simfonică a Filarmonicii Banatul Timișoara | Dirijor: SASCHA GOETZEL, solistă: TATIANA DOROKHOVA (pian)
2025-09-04 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, sub conducerea maestrului Sascha Goetzel, prezintă, în cadrul Festivalului Internațional George Enescu la Timișoara, un program exclusiv românesc, ce pune în valoare lucrările unor mari compozitori români. În deschiderea concertului de joi, 4 septembrie 2025, audiem Voix de la nature de G. Enescu. Apoi, împreună cu laureata Concursului Internațional George Enescu 2024 – pianista Tatiana Dorokhova, orchestra va interpreta Concertino în stil clasic pentru pian și orchestră, Op. 3 și Dansuri românești pentru pian și orchestră de D. Lipatti. În încheiere, ascultăm Simfonia nr. 1 de C. Ioachimescu. Concertul are loc la Sala Capitol, de la ora 19:00.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate.

Biserica din Ofsenița
2025-09-05 20:00 - 21:30 | Sat Ofsenița, Timiș, România
După memorabilele concerte susținute la Ofsenița în 2021 și 2022, Festivalul Eufonia revine în biserica din localitate, un loc ce ne-a rămas în suflet pentru frumusețea sa și a oamenilor săi primitori. Grav afectat de cutremurul din 1991, lăcașul de cult a supraviețuit datorită eforturilor comunității și ale Ambulanței pentru Monumente, iar acum capătă o nouă înfățișare culturală și reunește încă o dată oamenii din regiune.
Nu ratați acest eveniment plin de optimism muzical din biserica fără acoperiș ce va lăsa armoniile muzicii baroce să se înalțe spre cer, la apusul unei zile calde de septembrie.
Vor interpreta: Vlad Popescu – vioară, Anna-Maria Wünsch – violă, Florian Schmidt Bartha – violoncel, Diego Cantalupi – lăută.
În program, lucrări din repertoriul baroc european.

CLASSIC meets MIHAIL | Concert vocal-simfonic
2025-09-05 20:00 - 22:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Lasă-te purtat de un sound eclectic, ce îmbină muzica clasică și influențe pop și funk cu alternative și electronică, într-un concert vocal-simfonic de zile mari! Orchestra simfonică a Filarmonicii Banatul Timișoara și Mihail își dau întâlnire în cadrul unui eveniment special, sub titlul CLASSIC meets, vineri, 5 septembrie 2025, de la ora 20:00, în Grădina Fila (Grădina de Vară a Filarmonicii Banatul).
______
Mihail este un artist, compozitor, producător și iubitor de artă născut într-un mic sat pitoresc din Moldova, călit de viața de noapte din Cracovia și Berlin, care acum trăiește în inima Transilvaniei – Cluj-Napoca, România.
Cu peste 180 de milioane de stream-uri/vizualizari, Mihail poate fi considerat unul dintre puținii artiști experimentali care au reușit să se bucure de succes mainstream. Cu un sound eclectic, îmbinând influențe pop și funk cu alternative și electronică, Mihail a cucerit scena locală cu hiturile „Ma ucide ea” si „Who You Are”, trecând apoi granița spre Italia, Spania și Polonia. A obținut un loc pe afișul prestigiosului Concert de Crăciun de la Vatican, a primit Premiul „Top of the top” al Festivalului Sopot (PL), a câștigat discul de platină și a avut cel mai de succes hit internațional din Italia, toate acestea înainte de a se retrage într-o cabană, în pădure, timp de nouă luni, pentru a lucra la albumul său de debut.

Sinagoga din Cetate
2025-09-06 19:00 - 20:30 | Sinagoga din Cetate, Str. Mărășești, nr. 6, Timișoara, Timiș, România
Toate biletele pentru acest eveniment au fost vândute. Vă mulțumim pentru interes!
________
Sinagoga din Cetate, o bijuterie arhitecturală din zona centrală a Timișoarei, va fi gazda recitalului susținut de cei 18 membri internaționali ai Academiei Baroce Eufonia. Veți avea ocazia să ascultați muzicieni din România, Republica Moldova, Ungaria, Germania, Spania, Japonia, Australia, Italia, interpretând muzică barocă cu arcușe baroce și corzi de maț.
Evenimentul va fi dedicat ansamblurilor camerale și va conține lucrări renumite din repertoriul muzicii baroce europene. Îl veți putea asculta și pe Diego Cantalupi, unul dintre cei mai renumiți interpreți la lăută din Europa.
Artiști: Membrii Academiei Baroce Eufonia, coordonați de renumita violonistă germană, Petra Müllejans.
Diego Cantalupi – lăută
Mimoe Todo – clavecin

Festivalul Internațional „George Enescu” la Timișoara | PIERRE BOULEZ – 100 - Ensemble Intercontemporain
2025-09-08 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
La 100 de ani de la nașterea compozitorului francez Pierre Boulez, vă invităm la un concert cameral excepțional susținut de Ensemble Intercontemporain, luni, 8 septembrie 2025.
Diego Tosi – vioară, Martin Adámek – clarinet, Dimitri Vassilakis – pian, Augustin Muller IRCAM electronics, Sylvain Cadars – IRCAM sound diffusion
În program:
G. ENESCU: „Impresii din copilărie”, Suită pentru vioară și pian, Op. 28
P: BOULEZ: Anthèmes 2 pentru vioară și mediu electronic
P. BOULEZ: Douze Notations pentru pian
P. BOULEZ: Incises pentru pian
P. BOULEZ: Dialogue de l’ombre double pentru clarinet și mediu electronic
Concertul cameral ce face parte din seria de evenimente din cadrul Festivalului Internațional George Enescu la Timișoara are loc de la ora 19:00, la Sala Capitol.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate

Baroque for All
2025-09-10 19:00 - 20:30 | Biserica Romano-Catolică Vinga, Vinga, Arad
Pentru al treilea an consecutiv, Festivalul Eufonia se întoarce în satul Vinga pentru a concerta în Biserica Romano-Catolică, construită la finalul secolului al XIX-lea. Concertul Baroque for All, dedicat comunităților din vestul țării, se desfășoară în această veritabilă bijuterie arhitecturală, în jurul căreia se regăsește o frumoasă comunitate locală care primește, an de an, cu inimile deschise, muzica barocă.
Pe scenă va urca Academia Barocă Eufonia, condusă de celebrul violonist german Bernhard Forck, alături de renumitul lăutist italian Diego Cantalupi, de clavecinista japoneză Mimoe Todo, de violonistul român Vlad Popescu, de violista germană Anna-Maria Wünsch și de violoncelistul german Florian Schmidt Bartha.
În program, lucrări de: H. Purcell, U. Wilhelm van Wassenaer, A. Vivaldi, G. P. Telemann, J. B. Lully.

Eufonia | Musical Optimism x3
2025-09-10 20:00 - 2025-09-12 00:00 | Domul Romano-Catolic Timișoara, Piața Unirii Nr. 12, Timișoara, timiș, România
Trei seri memorabile. Trei locații diferite. Un singur bilet – 120 lei

Trăiește Festivalul Eufonia 2025 în toată splendoarea lui, explorând muzica în trei spații speciale din Timișoara:

11 septembrie, 19:30 – Concert extraordinar „EUROPA” | Domul Romano-Catolic, Piața Unirii
Muzică barocă într-unul dintre cele mai impresionante spații sacre ale orașului.

24 septembrie, 19:00 – Where Brass meets the Sky | Curtea interioară a Centrului de Proiecte
Sunet de alamă, lumini de apus și atmosferă relaxată în aer liber.

28 septembrie, 19:00 – Concert extraordinar de închidere „Sunny Side Up” | Sala Capitol
Concertul final al ediției Eufonia 2025. Nouă artiști internaționali, emoție și energie bună într-o seară de încheiere cu totul specială.

Pachet promoțional valabil până la data de 11 septembrie 2025, în limita locurilor disponibile.

Concert extraordinar EUROPA
2025-09-11 19:30 - 21:00 | Domul Romano-Catolic Timișoara, Piața Unirii Nr. 12, Timișoara, timiș, România
Bogăția culturală a Europei va fi celebrată prin intermediul unui concert marca Eufonia Festival, în minunatul Dom Romano-Catolic din Piața Unirii din Timișoara. Orchestra Eufonia Baroque Academy, coordonată de remarcabilul violonist german Bernhard Forck și împreună cu Vlad Popescu (vioară), Anna-Maria Wünsch (violă), Florian Schmidt Bartha (violoncel), Diego Cantalupi (lăută) și Mimoe Todo (clavecin) vă invită să vă lăsați cuprinși de armonia lucrărilor compozitorilor H. Purcell, U. Wilhelm van Wassenaer, A. Vivaldi, G. P. Telemann, J. B. Lully.
Nu ratați un concert cu un puternic mesaj optimist, în care muzica străbate granițe, unește oameni și îmbogățește suflete.

Muzică de film de John Williams | Orchestra și Corul Filarmonicii Banatul Timișoara și Corul comunitar | Dirijor: Stefan Geiger
2025-09-13 20:00 - 21:30 | Parcul Rozelor, BD. C. D. LOGA, Timișoara, Timiș, România
Corul comunitar revine în fața publicului timișorean cu o nouă provocare muzicală!După succesul din anii trecuți, când sute de timișoreni au urcat pe scenă alături de muzicienii profesioniști ai Filarmonicii, ediția din acest an propune o incursiune spectaculoasă în universul muzicii de film.

Sub conducerea dirijorului Ștefan Geiger, Corul Comunitar va cânta împreună cu Orchestra simfonică „Remus Georgescu” și Corul „Ion Românu” ale Filarmonicii Banatul Timișoara, într-un program dedicat compozitorului John Williams, unul dintre cei mai iubiți creatori de coloane sonore din toate timpurile.
Vom asculta selecțiuni din filme legendare: Star Wars, Harry Potter, Indiana Jones, E.T., Superman, Amistad – toate interpretate cu orchestră, cor mixt și momente vocale impresionante.

Dirijor: Ștefan GeigerDirijorul corului: Iosif TodeaCoordonarea Corului comunitar: Niculescu Codruța, Manga Gligor Lucia, Budai Carol, Lucian Onița

Vă așteptăm în Parcul Rozelor pentru o seară magică, în care muzica de film prinde viață în cel mai amplu proiect muzical comunitar din Timișoara!Intrarea este liberă!

*Spectatorii au posibilitatea să își rezerve locuri gratuite, accesând link-ul: https://shorturl.at/Ul6y2

Festivalul Internațional „George Enescu” la Timișoara | Mahler Chamber Orchestra | Dirijor: GIANANDREA NOSEDA, solist: AUGUSTIN HADELICH - vioară
2025-09-15 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Renumitul ansamblu Mahler Chamber Orchestra va concerta pe scena Sălii Capitol, luni, 15 septembrie 2025. Orchestra condusă de maestrul Gianandrea Noseda și solistul Augustin Hadelich vor interpreta Balada pentru vioară și orchestră, Op. 4a de George Enescu și Concertul nr. 2 în sol minor pentru vioară și orchestră, Op. 63 de S. Prokofiev. În încheiere, audiem Simfonia nr. 2 în do major, Op. 61 de R. Schumann. Concertul, parte a Festivalului Internațional George Enescu la Timișoara va avea loc de la ora 19:00.
Eveniment realizat de Filarmonica Banatul Timișoara în parteneriat cu Artexim.
Partener oficial al evenimentului – Linde Gaz România.
Partener de tradiție: Rotary Timișoara Cetate

Festivalul Internațional „George Enescu” la Timișoara | Romanian Chamber Orchestra | Dirijor: CRISTIAN MĂCELARU, solistă: IOANA CRISTINA GOICEA - vioară
2025-09-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Nu ratați ultimul eveniment din cadrul Festivalului Internațional George Enescu la Timișoara! Romanian Chamber Orchestra, sub conducerea dirijorală a maestrului Cristian Măcelaru, urcă pe scena Sălii Capitol, joi, 17 septembrie 2025, de la lora 19:00.

Concertul se deschide cu o lucrare în primă audiție absolută, special comisionată de către Romanian Chamber Orchestra pentru acest festival: Suită de dansuri românești (Șchioapa, Doină, Geampara) compusă de Toma Verly. Apoi, alături de violonista Ioana Cristina Goicea, artiștii ansamblului vor interpreta Concertul pentru vioară și orchestra, Op. 80 de S. Coleridge-Taylor. În încheierea programului, ascultăm Simfonia nr. 3 în la minor, Scoțiana, Op.56 de F. Mendelssohn.

Eveniment realizat de Filarmonica Banatul Timișoara în parteneriat cu Artexim.Partener oficial al evenimentului – Linde Gaz România.Partener de tradiție: Rotary Timișoara Cetate.

Fericirea în actul creativ - de la sine înțeleasă sau o căutare?
2025-09-23 18:00 - 19:00 | Centrul de Proiecte, Strada Vasile Alecsandri 1, Timișoara
Creația artistică- fie ea vizuală, muzicală sau scenică- este adesea asociată cu împlinirea și sensul. Însă munca investită presupune, paradoxal, un drum marcat de îndoială, frustrare și confruntarea cu propriile limite. Fericirea nu este o constantă în această călătorie, ci mai degrabă un efect secundar, uneori retrospectiv, al unei lupte intense cu sinele și cu materia artistică.
Angelica Postu aduce, de această dată, în prim-plan fațeta anevoioasă a creației, înțeleasă ca un spațiu de tensiune între dorință neîncetată de evoluție, pe de-o parte, și intenția de abandon, pe de altă parte. Vor fi explorate starea de flow și relația fragilă dintre fericirea autorului și dorința sa de a atinge sau transforma pe celălalt.
Drumul către bucurie în procesul creativ, oricât de fragmentar sau dificil, este esențial pentru artist – nu doar ca motivație de a continua, ci și ca formă de a învăța când și cum să renunțe, fără a se pierde pe sine.
Pornind de la concepte din psihologia creativității, neuroștiințe și estetică existențială, conferința propune o reflecție asupra întrebării: este fericirea în actul creativ o promisiune autentică sau o iluzie necesară pentru a continua drumul?
Adresată tuturor celor care creează, caută și se întreabă despre fericire.
Intrarea este liberă!
Eveniment realizat în parteneriat cu Municipiul Timișoara, prin Centrul de Proiecte.

Eufonia Brass Academy
2025-09-23 19:30 - 21:00 | Mansarda Facultății de Arte și Design Timișoara, Strada Oituz Nr. 4, Timișoara
Pentru întâia oară în cadrul Festivalului Eufonia, vă invităm să vă bucurați de sunetele cuceritoare ale instrumentelor de alamă: trompetă, trombon și corn. Sub îndrumarea unora dintre cei mai renumiți artiști din Europa, 18 tineri muzicieni vor urca pe scena amplasată în superba mansardă a Facultății de Arte și Design din Timișoara, unde vor prezenta lucrări solistice și lucrări de muzică de cameră cu acompaniament de pian.
Artiști: Membrii Eufonia Brass Academy, coordonați de Ionuț Podgoreanu – corn, Andrei Kavalinski – trompetă și Jeroen Mentens – trombon.

Where Brass meets the Sky
2025-09-24 19:00 | Centrul de Proiecte, Strada Vasile Alecsandri 1, Timișoara
Curtea interioară a Centrului de Proiecte Timișoara va fi învăluită, la apus de soare, de sunetul instrumentelor de alamă, în concertul susținut de muzicieni de renume internațional și studenții Eufonia Brass Academy. Ionuț Podgoreanu – prim cornist al Operei din Barcelona, Andrei Kavalinski – prim trompetist al Orchestrei naționale a Franței și Jeroen Mentens – prim trombonist al Operei din Frankfurt, alături de tinerii lor cursanți ne vor cuceri cu interpretarea unor compoziții renumite din repertoriul muzicii clasice, în 24 seprembrie 2025, de la ora 19:00.
Eveniment realizat în parteneriat cu Municipiul Timișoara, prin Centrul de Proiecte.

Young Spirit
2025-09-25 19:00 - 20:30 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Deja devenite tradiție, concertele susținute de viitoarea generație de tineri muzicieni sunt deosebit de iubite de publicul timișorean. An de an, pe scenele festivalului Eufonia, urcă pianiști, violoniști, violonceliști, violiști, clarinetiști, flautiști, fagotiști și oboiști. Mulți dintre acești tineri, prezenți în edițiile trecute, au ajuns acum să cânte pe marile scene ale lumii, alături de orchestre sau ansambluri de muzică de cameră renumite.
Vă invităm să îi ascultați interpretând selecții din repertoriul internațional al muzicii clasice, în 25 septembrie, de la ora 19:00, la Sala Orpheum a Facultății de Muzică și Teatru Timișoara.

Next Generation
2025-09-26 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
Deja devenite tradiție, concertele susținute de viitoarea generație de tineri muzicieni sunt deosebit de iubite de publicul timișorean. An de an, pe scenele Festivalului Eufonia, urcă pianiști, violoniști, violonceliști, violiști, clarinetiști, flautiști, fagotiști și oboiști.
Mulți dintre acești tineri, prezenți în edițiile trecute, au ajuns acum să fie auziți pe marile scene ale lumii, alături de orchestre sau ansambluri de muzică de cameră renumite.
Veniți să susțineți următoarea generație de muzicieni.

BALKAN ECHOES | Dirijor: Mikica Jevtić, solist: Alexander Tasić – clarinet
2025-09-26 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să savurați o experiență muzicală de excepție, cu sunete balcanice vibrante, vineri, 26 septembrie 2025, la ora 19:00, la Sala Capitol. Evenimentul reunește Orchestra simfonică „Remus Georgescu”, sub bagheta talentatului dirijor Mikica Jevtić, și aduce în prim-plan un solist de excepție, clarinetistul Alexander Tasić.
Programul serii promite o experiență muzicală intensă și plină de emoție, cu lucrări reprezentative ale muzicii balcanice și universale:M. Ristić – Galop A. Grgin – Concertino pentru clarinet și orchestrăP. Konjović – The Great Chochek Dance din opera Koštana M. Ristić – Simfonia nr. 2

Proiectul intitulat Capitalele Banatului face parte din programul oficial Zrenjanin – Capitala Națională a Culturii în Serbia 2025, cofinanțat din bugetul Republicii Serbia – Ministerul Culturii și al Municipiului Zrenjanin.

Young Artists
2025-09-27 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
Vă invităm să cunoașteți viitoarea generație de artiști, în 27 septembrie 2025, într-un concert al tinerilor muzicieni participanți la cursurile de măiestrie interpretativă din cadrul Festivalului Eufonia. Violoniști, violonceliști, violiști, clarinetiști, flautiști, fagotiști și oboiști vor pune suflet în interpretările unor capodopere ale muzicii clasice. Nu ratați un concert al talentaților și pasionaților tineri muzicieni, care mâine ar putea deveni unii dintre cei mai apreciați artiști ai marilor scene internaționale.

Concert extraordinar de închidere Eufonia Festival | Sunny side up
2025-09-28 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertul extraordinar de închidere a celei de-a opta ediții a Festivalului Eufonia se încheie într-o notă pozitivă, ce transmite speranță și optimism, la fel ca titlul pe care îl poartă. În ultimul concert din cadrul ediției Musical Optimism avem ocazia să ascultăm nouă artiști din opt țări.
Aceștia sunt Mayumi Kanagawa, câștigătoarea ultimei ediții a Concursului Internațional „George Enescu”, care cântă la o vioară Stradivarius construită în 1725, Thomas Holzmann – prim clarinetistul orchestrei DSO Berlin, Jean Selim Abdelmoula – unul dintre cei mai renumiți pianiști și compozitori ai generației sale, Anton Spronk – prim violoncelist al Orchestrei Radio din Frankfurt, Daniela Koch – prim flautistă a Orchestrei Simfonice din Bamberg, Anna Puig – prim violistă a orchestrei Camerata Bern și profesoară la Barcelona și Freiburg, Doğa Saçilik – oboistă a Orchestrei Radio din Frankfurt, Luka Mitev – prim fagotist al Orchestrei Konzerthaus Berlin și, nu în ultimul rând, Vlad Popescu – directorul artistic al Festivalului Eufonia, sunt artiștii extraordinari pe care îi veți putea asculta duminică, 28 septembrie 2025, de la ora 19:00, la Sala Capitol.

Artiști: Mayumi Kanagawa – vioară (Japonia)
Vlad Popescu – vioară (România)
Anna Puig – violă (Spania)
Anton Spronk – violoncel (Olanda)
Jean Selim Abdelmoula – pian (Elveția)
Doğa Saçılık – oboi (Turcia)
Daniela Koch – flaut (Austria)
Luka Mitev – fagot (Slovenia)
Thomas Holzmann – clarinet (Austria)

Abonament octombrie - decembrie | Stagiunea 2025-2026
2025-09-29 08:00 - 2025-10-04 00:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Suntem încântați să vă prezentăm abonamentul Filarmonicii Banatul Timișoara pentru perioada octombrie – decembrie 2025!

Pregătiți-vă pentru 12 seri de experiențe muzicale memorabile, ce vă vor purta prin capodopere și interpretări remarcabile.

Abonamentul cuprinde concertele din datele: 3, 10, 17, 24, 31 octombrie, 7, 14, 21, 28 noiembrie și 5, 12 și 17 decembrie 2025.
____

Locul selectat inițial este rezervat automat la toate concertele, cu excepția celor din 3 octombrie și 17 decembrie.
Pentru aceste două seri speciale veți primi locurile aferente pe pe e-mail, după achiziționarea abonamentului.

Preț abonament: 500 lei

ACCADEMIA DEI CAMERISTI | Recital cameral
2025-10-01 19:00 - 20:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Vă invităm miercuri, 1 octombrie 2025, la ora 19:00, în Sala „Mihai Perian” a Liceului de Artă „Ion Vidu”, la un recital cameral de excepție susținut de ansamblul Accademia dei Cameristi.
Pe scenă vor urca Christian Sebastianutto și Paride Losacco la vioră, Benedetta Bucci la violă, Erica Piccotti la violoncel și Emanuele Torquati la pian — artiști ce promit o experiență artistică de neuitat.
În program, lucrări de M. CASTELNUOVO-TEDESCO și D. ȘOSTAKOVICI.
Eveniment realizat cu sprijinul Institutului Italian de Cultură București.

OEDIP (p.a.) | Concert vocal-simfonic extraordinar de Deschidere a Stagiunii 2025/2026 | Dirijor: Gabriel Bebeșelea
2025-10-03 19:00 - 22:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest eveniment au fost vândute. Vă mulțumim pentru interes!
_______
Deschiderea Stagiunii 2025–2026 a Filarmonicii Banatul aduce pe scenă capodopera „Oedip” de George Enescu, în primă audiție, interpretată de Corul și Orchestra Filarmonicii Banatul Timișoara, Orchestra simfonică din Voivodina – Novi Sad și Corul pe voci egale al Liceului de Artă „Ion Vidu” Timișoara.
Dirijor: GABRIEL BEBEȘELEA
Dirijor secund: RADU ZAHARIA
Soliști:
IONUȚ PASCU – Oedip
GIORGI CHELIDZE – Tirésias
BOGDAN BACIU – Créon
ANDREI LAZĂR – Păstorul
MARIUS BOLOȘ – Marele Preot
LEONARD BERNAD – Phorbas
LUCIAN ONIȚA – Străjerul
DANIEL FILIPESCU – Tezeu
PAUL CURIEVICI – Laios
ANTONELA BÂRNAT – Iocasta
LIZA KADELNIK – Sfinxul
RADOSLAVA VORGIĆ – Antigona
ANDREEA IFTIMESCU – Mérope
MARIA VIRGINIA ONIȚA – O femeie tebană
Dirijorii corurilor: Iosif Todea, Maria Gyuris
O seară de excepție. O operă monumentală. Un eveniment care deschide stagiunea în forță.
Eveniment realizat în parteneriat cu Artexim.
*Durata evenimentului este de 3 ore și 30 de minute, cu o pauză, între părțile 2 și 3.
Cuvânt înainte al maestrului Gabriel Bebeșelea:
„La 70 de ani de la dispariția lui George Enescu, ne bucurăm să oferim publicului din două foste Capitale Europene ale Culturii, Timișoara și Novi Sad, o premieră extraordinară — monumentala (capod)operă Oedip.
Un proiect grandios care are rolul de a aduce împreună muzicienii Filarmonicii Banatul și cei ai Orchestrei Simfonice Vojvodina pentru a reda puternicul mesaj destinal și pacifist al marelui Enescu.
Între primele schițe ale operei Œdipe și premiera pariziană, de pe 13 martie 1936, este un arc de aproape trei decenii. Practic, aproape jumătate din viață George Enescu a petrecut-o metabolizând, distilând și perfectând perpetuu sunetul destinului. Dar dacă ne uităm cu o privire mai atentă la componenta biografică dar și la etapa embrionară a componisticii enescuene, descoperim că această zbuciumată căutare a răspunsurilor la întrebările esențial-existențiale l-au preocupat pe marele compozitor dintotdeauna, ba chiar l-au înconjurat și îmbrățișat… destinal.
Pe când avea doar 14 ani, cu un an înainte să înceapă lucrul la Poema Română, renumerotată ca Opus 1, Enescu pregătea pentru concursul de compoziție Rossini oratoriul Ahasvèrus, o lucrare vocal-simfonică de mari dimensiuni care îl impresionase pe profund pe Jules Massenet. Chiar dacă Enescu s-a oprit înainte să încheie prima parte a tragediei biblice apocrife a evreului rătăcitor întru veșnicie, lăsând-o în stadiu de șantier, piesa surprinde printr-o forță inimaginabilă și o maturitate de-a dreptul dezarmantă. Dar cel mai frapant e faptul că aici regăsim primele semințe din care va urma să crească Oedip. Mai mult, tema exilului fără sfârșit, prezentă și în zbuciumatul destin al lui Enescu, se regăsește și în Oedip, atunci când personajul central, tulburat de sentimța pe care i-o dă oracolul din Delphi: “L’exil éternel!…”.
Apoi, în timp ce Bucureștiul era atacat spre finalul anului 1916, Enescu compunea singurul său oratoriu în limba română, Strigoii, pe textul lui Mihai Eminescu; tot un proiect abandonat la stadiul de schițe complete. Manuscrisul, pierdut în negura războiului, regăsit de către Romeo Drăghici, este studiat în amănunt de către Cornel Țăranu, care va finaliza lucrarea, oferind-o lui Sabin Păutza pentru a o orchestra. În Strigoii, George Enescu începe să experimenteze și să inoveze tehnici componistice pe care le vom regăsi din abundență în Oedip, fiind o adevãrată verigă-lipsă care conectează etapele sale de creație. Iar la toate acestea se adaugă porecla pe care Maruca, soția sa, căreia i-a și dedicat Oedip — Pynx, un derivat din Sfinx, personaj central care în pune lui Oedip întrebare centrală: cine e mai puternic decât destinul?
Așadar, la aproape un secol de la premieră, Oedip-ul enescian continuă să fie una dintre cele mai puternice creații din istoria operei, impregnată de un profund sentiment anti-război transmis în urma trecerii prin filtrul celui care a privit în ochi ororile dezumanizării produse de conflictele militare.
Nu întâmplător, ultima replică a lui Oedip înaintea morții sale transcendentale este: “Heureux c’est lui qui l’âme pure, la paix sur lui” (În traducerea unui apropiat al lui George Enescu, criticul Emanoil Ciomac: Fericit e-acel ce-a-nvins destinul, cu el e viața).”.

Viennese Evening | Orchestra simfonică a Filarmonicii Banatul Timișioara | Dirijor: Sascha Goetzel, solistă: Adela Liculescu - pian
2025-10-10 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 10 octombrie 2025, la ora 19:00, la Sala Capitol, sub bagheta maestrului Sascha Goetzel, muzica ne va purta prin Viena de altădată, lăsându-ne cuceriți de compozțiile genialului Mozart.
Orchestra simfonică a Filarmonicii Banatul Timișoara va interpreta două lucrări impresionante de Mozart: Divertismentul pentru orchestră de coarde în re major, K. 136 și Concertul nr. 14 pentru pian și orchestră în mi bemol major, K. 449. Cea din urmă, o va avea ca solistă pe talentata pianistă Adela Liculescu.
În final, audiem Simfonia nr. 3 în re major, D. 200 de F. Schubert.

Miracolul muzicii pentru bebeluși | Recital educativ (0 – 2 ani)
2025-10-11 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest eveniment au fost vândute. Vă mulțumim pentru interes!
________
Un recital educativ creat special pentru cei mai mici spectatori – bebelușii între 0 și 2 ani – și părinții lor. Muzica live, interpretată cu sensibilitate de Marta Chiș (vioară) și Mihaela Faur (harpă), deschide o lume sonoră delicată și captivantă, menită să stimuleze simțurile, să creeze o atmosferă de siguranță și să întărească legătura emoțională dintre copil și adult.
„Miracolul muzicii pentru bebeluși” nu este doar un concert, ci o experiență interactivă care încurajează ascultarea, mișcarea și explorarea timpurie a sunetelor într-un cadru cald și prietenos. Programul este conceput cu grijă pentru a se potrivi nevoilor și ritmului natural al celor mici.

Face of Fate | Orchestra Filarmonicii Banatul Timișoara | Dirijor: Rolf Verbeeck, solist: Carlos Ferreira - clarinet
2025-10-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara vă invită vineri, 17 octombrie 2025, la un concert ce reunește trei creații muzicale puternice și contrastante.
Propunerea dirijorului Rolf Verbeeck pentru deschiderea concertului de la Sala Capitol este Finlandia de J. Sibelius.
Urmează o lucrare cuceritoare ce pune în valoare frumusețea instrumentului solist: Concertul pentru clarinet și orchestră, op. 57 de C. Nielsen.
Programul se încheie grandios cu celebra compoziție a lui L. van Beethoven – Simfonia nr. 5 în do minor, op. 67, supranumită și Simfonia Destinului.

Lollie Tunes (Muzică din desene animate) | Recital educativ (2 – 7 ani)
2025-10-18 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lollie Tunes este un recital educativ dedicat copiilor cu vârste între 2 și 7 ani, unde muzica din cele mai îndrăgite desene animate prinde viață într-o formulă instrumentală captivantă: vioară, violoncel, flaut și pian.
Evenimentul le oferă celor mici ocazia de a descoperi farmecul muzicii live, într-un cadru prietenos și interactiv. Aranjamentele sunt semnate de Cristian Spătaru, iar prezentatorul Ionuț Marian Pîrvulescu va ghida publicul prin această aventură sonoră cu energie și entuziasm.
!!! Pentru ca bucuria să fie completă, toți copiii vor primi acadele, oferite cu generozitate de partenerul nostru Profi – un gest dulce care transformă muzica într-o sărbătoare a copilăriei.

Accord d'homme | Recital Teodoro Anzellotti – acordeon
2025-10-21 19:00 - 20:30 | Sala ARChA, UPT, Bd. Mihai Viteazu, nr. 1, UPT, Timișoara
În cadrul ediției a XII-a „Burlesquisse” a Festivalului-Concurs Internațional „Remus Georgescu”, Teodoro Anzellotti, unul dintre cei mai apreciați acordeoniști contemporani, susține un recital solo excepțional intitulat Accord d’homme.
Programul cuprinde lucrări semnate de Mauricio Kagel, Jean P. Rameau, Jörg Widmann, Béla Bartók, Dan Dediu și Luciano Berio, într-o interpretare ce îmbină virtuozitatea tehnică cu o profundă expresivitate.

Romanian Echoes | Orchestra Filarmonicii din Zrenjanin | Dirijor: RADU POPA, soliști: Simina Croitoru – vioară și Radu Sinaci – violoncel
2025-10-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să descoperiți frumusețea muzicii românești într-un program transfrontalier unic, miercuri, 22 octombrie 2025, la Sala Capitol. Orchestra Filarmonicii din Zrenjanin, dirijată de Radu Popa, împreună cu soliștii Simina Croitoru – vioară și Radu Sinaci – violoncel, vă vor purta într-o călătorie muzicală ce unește tradițiile și inspirațiile din România și Serbia.
Prin această colaborare artistică, „Romanian Echoes” celebrează bogăția patrimoniului cultural comun și spiritul de cooperare dintre regiunile noastre. Nu ratați o seară plină de emoție, în care muzica depășește granițele și ne aduce mai aproape unii de alții.
Proiectul face parte din programul oficial Zrenjanin – Capitala Națională a Culturii în Serbia 2025, cofinanțat din bugetul Republicii Serbia – Ministerul Culturii și al Municipiului Zrenjanin.

Șostakovici | Orchestra simfonică a Filarmonicii Banatul Timișoara | Dirijor: Cristian Schumann, solistă: Alina Holender - violoncel
2025-10-24 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 24 octombrie 2025, la ora 19:00, Sala Capitol găzduiește un concert simfonic de excepție, susținut de Orchestra Simfonică „Remus Georgescu” a Filarmonicii Banatul Timișoara.
La 50 de ani de la moartea lui Dmitri Șostakovici, ne bucurăm de o seară exclusiv dedicată creațiilor muzicale ale marelui compozitor rus.
Sub bagheta dirijorului Christian Schumann, Orchestra simfonică a Filarmoncii Banatul Timișoara și solista violoncelistă Alina Holender vor interpreta Concertul pentru violoncel și orchestră nr. 1 în mi bemol major, de D. Șostakovici.
Apoi, audiem celebra Simfonie nr. 10 a lui aceluiași compozitor, o lucrare profundă și plină de tensiune, care va completa această seară memorabilă.

Promenade | Concert itinerant
2025-10-25 16:00 - 18:00 | Fikl Art Stage Gallery, Str. Gheorghe Lazăr nr. 4, Interfon 05, et. 2, ap. 32
Vă invităm să descoperiți muzică contemporană în spații diferite ale Timișoarei, prin intermediul concertului itinerant „Promenade”. Voces Timisiensis, Romanian Flute Ensemble, West Brass și Duo BogArth interpretează lucrări compuse de Iuliana Teodorescu Ciocănea, Carlos Bandera, Jaebong Rho și Daniele Di Virgilio. Fiecare grup vă va întâmpina într-un loc special, pornind de la Galeria Fikl (Str. Gheorghe Lazar nr. 4 Interfon 05 et. 2 ap. 32) și continuând cu Cărturești Mercy, holul Palatului Baroc și UVT Art Center – oferind o experiență muzicală unică și dinamică.
Evenimentul are loc în cadrul ediției a XII-a „Burlesquisse” a Festivalului-Concurs Internațional „Remus Georgescu”.
